晚市放寬之後終於可以同屋企人出去刷餐勁既，今次揀左呢間台灣過江龍既湊湊火鍋，係出面打邊爐可以慳返屋企洗食材同洗碗既功夫，去左屋企附近既湊湊火鍋，餐廳採用古代風格，燈光昏暗其實都幾有情調，而且大部分都係卡位，坐得好舒服，空間感十足  湯底 - 椰子雞鍋 湊湊火鍋有多款湯底供應，包括台式麻辣湯、四川麻辣湯、花膠雞湯、番茄牛骨湯、鮮菌湯等，我地今日就揀左個清甜既椰子雞湯，湯底有大量椰肉，十分雪白，落左新鮮既椰青水，就咁飲都好清甜，仲有紅棗同粟米，偷偷地飲左一碗靚湯滋補下先  美國特選級牛小排 肉類方面店員推介我地點美國舟選級牛小排，覺得佢肉味最濃郁，而且牛肉脂肪分佈好靚口感好正！